stanford-oval/wikipedia huggingface dataset:
Avorahastus
Hyödyt ja haitat

Avorahastuksen hyötyjä ovat rahastuksen pienemmät työvoimakulut, yksinkertaisemmat asemat, esteettömämpi kulku vammaisille ja matkatavaroiden kanssa liikkuville sekä hätätilanteessa ja avoimemmalta tuntuva matkustus. Busseissa ja johdinautoissa kuljettajilta säästyy rahastukseen käytettävä aika, ja matkustajat voivat nousta kyytiin kaikista ovista. Voimassa olevaa lippua voi käyttää aina vaihtoihin linjojen välillä.
Haittoja ovat liputta matkustavien mahdollisesti suurempi määrä, turvaportittomien asemien heikoimpi turvallisuus ja etnisen ja muun epäasiallisen profiloinnin uhka, jas tarkastuksen kohdennetaan "todennäköisemmin liputtomiin matkustajiin". Lisäksi kun liputtomia matkustajia poistetaan kulkuneuvosta, matkustajat voivat kokea tilanteen epämiellyttävänä vastakkainasetteluna. Matkailijat, jotka eivät ole tottuneet järjestelmän rahastuskäytäntöihin ja rikkovat niitä tahatta, joutuvat herkemmin vaikeuksiin kuin suljetussa rahastuksessa.
Käyttö maailmalla

Avorahastus on yleistä Saksassa, jossa se otettiin käyttöön 1960-luvulla Länsi-Saksan talousihmeestä seuranneen työvoimapulan vuoksi. Se on otettu käyttöön myös Itä-Euroopassa, Kanadassa ja monissa Yhdysvaltain uusissa järjestelmissä. Avorahastusta uskotaan käytetyn Pohjois-Amerikan rautateillä ensimmäistä kertaa vuonna 1980 Kanadan Edmontonissa. Tämän jälkeen avorahastus on otettu käyttöön monilla uusilla pikaraitioteillä, raitioteillä ja bussimetroissa lähinnä kyytiinnousun nopeuttamiseksi. Avorahastuksessa aikaa ei kulu kuljettajarahastukseen ja matkustajien jonottamiseen etuovella toisin kuin busseissa on perinteisesti ollut tapana. San Franciscon joukkoliikennejärjestelmästä tuli Pohjois-Amerikan ensimmäinen järjestelmä, joka otti avorahastuksen laajemmin käyttöön 1. heinäkuuta 2012. Kaikissa sen busseissa, pikaraitiovaunuissa ja vanhoissa raitiovaunuissa käytetään avorahastusta (kaapeliraitiovaunuja lukuun ottamatta), ja kyytiin voi nousta kaikista ovista.
Caltrainin kaupunkiradalla, San Franciscon niemimaalla, avorahastuksen logo on painettu kilpiin ympäri asemia muistuttamaan matkustajia, että lippu pitää ostaa ennen junaan nousua.
Käännös suomeksi
Berens

Berens voi viitata seuraaviin asioihin:
Berens Island, saari Winnipegjärvellä Manitobassa, Kanadassa
Berensjoki, engl. Berens River, joki Manitobassa, Kanadassa
Berens River, kylä Manitobassa, Kanadassa
Berens River First Nation, intiaanireservaatti Manitobassa, Kanadassa
Hermann Berens (1826–1880), saksalainen pianisti ja säveltäjä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Berens”, voi hakea sivunnimihaulla, laajalla sivunnimihaulla tai tekstihaulla.
Bad Company (vuoden 2002 elokuva)

| Bad Company |
| --- | --- |

Ohjaaja:  Joel Schumacher
Käsikirjoittaja:   Gary M. Goodman  David Himmelstein 
Tuottaja:   Jerry Bruckheimer  Michael Browning  Mike Stenson 
Säveltäjä:  Trevor Rabin
Kuvaaja:  Dariusz Wolski
Leikkaaja:  Mark Goldblatt
Pääosat:   Chris Rock  Anthony Hopkins  Peter Stormare 
Valmistustiedot
Valmistusmaa:  Yhdysvallat
Tuotantoyhtiö:  Touchstone Pictures
Levittäjä:  Walt Disney Studios Motion Pictures Netflix
Ensi-ilta:  2002
Kesto:  116 minuuttia
Alkuperäiskieli:  Englanti
Aiheesta muualla
IMDb 
Elonet
AllMovie
Infobox OKNimi-testi OK: 
Bad Company on vuonna 2002 ensi-iltansa saanut toimintaelokuva. Elokuvan ohjasi Joel Schumacher ja pääosissa ovat Chris Rock ja Anthony Hopkins.
Tarina

Elokuva kertoo pikkurikollisesta Jake Hayesista (Chris Rock), johon CIA ottaa yhteyttä. Jake saa tietää että hänellä oli identtinen kaksoisveli nimeltään Kevin Pope, joka oli adoptoitu rikkaaseen perheeseen ja käynyt Ivy League elittikoulua. Kevinistä oli tullut CIA:n agentti ja hän sai surmansa kesken tärkeän tehtävän ostaa varastettu ydinase venäläiseltä asekauppiaalta. Jake hankitaan Kevinin sijaiseksi, jotta tehtävä saataisiin suoritettua. Jake on lipputrokari ja shakkihuijari joka on kasvanut kadulla, ja ongelmana on että hän on täysin päin vastainen kun hienostunut veljensä. Jake joutuu opettelemaan yhdeksässä päivässä samat tiedot ja taidot joita hänen veljellään oli. Hän saa kaitsijakseen Gaylord Oakesin (Anthony Hopkins) joka on kokenut agentti jonka tehtävä on kouluttaa ja valvoa Jakea jolla on tarkoitus korvata Kevin.
Näyttelijät

| 0 | 1 | 2 |
| --- | --- | --- |
|  Chris Rock  | … |  Jake Hayes/Kevin Pope   |
|  Anthony Hopkins  | … |  Oakes   |
|  Peter Stormare  | … |  Adrik Vas   |
|  Gabriel Macht  | … |  Seale   |
|  Brooke Smith  | … |  Swanson   |
|  Matthew Marsh  | … |  Dragan Adjanic   |
|  Dragan Micanovic  | … |  Michelle Petrov   |
|  Kerry Washington  | … |  Julie   |
|  Garcelle Beauvais  | … |  Nicole   |
|  John Slattery  | … |  Roland Yates   |
|  Daniel Sunjata  | … |  Carew   |
|  DeVone Lawson Jr.  | … |  Parish   |
|  Wills Robbins  | … |  McCain   |
Lähde:
Aiheesta muualla

Leffatykki: Bad Company (2002) Leffatykki.  11.1.2003. Viitattu 16.5.2021.
Russell, Jamie: Bad Company (2002) BBC Movies.  9.7.2002. Viitattu 16.5.2021. (englanniksi)
Leydon, Joe: Bad Company Variety.  2.6.2002. Viitattu 16.5.2021. (englanniksi)
Basmon linnoitus

Basmon linnoitus
Basmon linnoitus (norj. Basmo festning) on Markerin kunnassa Norjassa lähellä Ruotsin rajaa sijaitseva lakkautettu linnoitus. Se perustettiin 1680-luvulla, samoihin aikoihin kuin muun muassa Kongsvingerin linnoitus. Suunnittelusta vastasi kenraalimajuri Johan Caspar de Cicignon. Suuren Pohjan sodan jälkeen linnoitus jäi rappeutumaan ja se lakkautettiin vuonna 1745. Syynä tähän oli, että sen ylläpito oli kallista ja linnoitus oli osoittautunut tehottomaksi torjumaan hyökkäyksiä Ruotsista. Vuonna 1985 linnoituksen rauniot suojeltiin, ja nykyisin siellä järjestetään yleisökierroksia.
Aiheesta muualla

Kuvia tai muita tiedostoja aiheesta Basmon linnoitus Wikimedia Commonsissa
Joey Didulica

Joseph Anthony "Joey" (Joe) Didulica (s. 14. lokakuuta 1977 Geelong, Victoria, Australia) on australialaissyntyinen Kroatiaa edustava jalkapallomaalivahti. Hän on vuodesta 2003 pelannut itävaltalaisessa FK Austria Wienissä.
Didulican isä on kroaatti Luka, joka muutti Australiaan Policnikista ja äiti Mary, joka on Australian kroaatteja. Didulica olisi voinut pelata myös Australian maajoukkueessa, mutta päätti edustaa Kroatiaa. Hänen isoveljensä John, joka on lakimies ja entinen jalkapalloilija, työskentelee nykyisin Australian pelaajayhdistyksen toimitusjohtajana.
Didulica aloitti pelaajauransa North Geelong Warriorsissa. Vuonna 1996 hän siirtyi Melbourne Knightsiin, seuraan, jonka pelaajista suuri osa on Australian kroaatteja. Knightsista hän siirtyi vuonna 1999 Amsterdamin Ajaxiin, josta vaihtoi nykyiseen seuraansa Wieniin vuonna 2003.
Didulica pelasi ensimmäisen maaottelunsa 28. huhtikuuta 2004 Makedoniaa vastaan. Hän oli mukana EM-kisoissa 2004 ja MM-kisoissa 2006, mutta ei päässyt kummassakaan lopputurnauksessa pelaamaan. Didulica on pelannut neljä maaottelua (tilanne 22. kesäkuuta 2006).
24. huhtikuuta 2006 Didulica tuomittiin oikeudessa 60 000 euron sakkoihin lyötyään toukokuussa 2005 ottelussa Rapid Wienin Axel Lawareeta. Lawaree kieltäytyi hyväksymästä Didulican anteeksipyyntöä. Tämä joutuu lisäksi maksamaan Lawareelle 1 000 euroa vahingonkorvauksena. Tuomio ei ole kuitenkaan vielä lainvoimainen. Jo aiemmin Itävallan jalkapalloliitto oli langettanut Didulicalle kahdeksan ottelun pelikiellon.
Avorenkainen auto

Renault'n F1-auto
Avorenkaisella autolla tarkoitetaan kilpa-autoa, jonka pyörät ulkonevat auton rungosta. Avorenkaiset autot on yleensä valmistettu vain kilpailemista varten. Suomen puhekielessä yksipaikkaisia avopyöräisiä kutsutaan tyypillisesti formuloiksi.
Rakenne

Tyypillisessä avopyöräisessä on hyvin minimaalinen ohjaamo, jonka ainoana tehtävänä on suojata kuljettajan vartaloa, pään jäädessä ulkopuolelle. Moderneissa avopyöräisissä moottori sijaitsee kuljettajan takana taka-akselin etupuolella (keskimoottorirakenne). Riippuen kunkin sarjan säännöistä, autoissa on yleensä etu -ja takasiivekkeet maksimaalisen pitovoiman saavuttamiseksi. Pohja on yleensä muotoiltu litteäksi.
Moderneissa formula-autoissa on kuljettajaa suojaava Halo.
Historia

Useat varhaiset automallit suunniteltiin avorenkaisina, mutta myöhemmin yleistyi korirakenne, joka peitti renkaat ilmanvastuksen vähentämiseksi.
Kilpasarjoja ja -luokkia, joissa ajetaan avorenkaisilla autoilla

Formula 1
Formula Ford
Formula 3
GP2
GP3
Indy Racing League
World Series by Renault
Fordin T-malli vuodelta 1925. Huomaa renkaat etäällä korista.
Bad Camberg

| Bad Camberg |
| --- | --- |

 vaakuna
 Bad Camberg
 Koordinaatit: 50°18′N, 8°16′E 
Valtio:  Saksa
Osavaltio:  Hessen
Piirikunta:  Limburg-Weilburg
Pinta-ala:  
 – Kokonaispinta-ala:  54,6 km²
Korkeus:  197 m
Väkiluku (2020):  14 184
 – Väestötiheys:  260 as./km²
Postinumero:  65520
Suuntanumero(t):  06434, 06483
 
 www.bad-camberg.de 
Infobox OKVirheellinen NIMI-arvo: 
Bad Cambergin sijainti Limburg-Weilburgin piirikunnassa. Pienemmässä kuvassa piirikunnan sijainti Hessenin osavaltiossa.
Bad Camberg on kaupunki Limburg-Weilburgin piirikunnassa Hessenin osavaltiossa läntisessä Saksassa. Se on Goldener Grund -laakson aluekeskus.
Maantiede

Bad Camberg sijaitsee Taunus-vuorten pohjoisrinteellä Hessenin länsiosassa 35 kilometriä Frankfurt am Mainista luoteeseen ja 25 kilometriä Wiesbadenista pohjoiseen.
Nykyinen Bad Cambergin kunta syntyi 1970-luvun mittavien kuntaliitosten seurauksena. Cambergiin liitettiin 1. heinäkuuta 1974 maalaiskunnat Dombach, Erbach, Oberselters, Schwickershausen ja Würges.
Historia

Varhaisin asiakirjamaininta Bad Cambergista on vuodelta 1000 muodossa Cagenberg. Alueelta on tosin löydetty todisteita jo kivikautisesta asutuksesta. Rudolf I Habsburgilainen myönsi paikkakunnalle kaupunkioikeudet 27. elokuuta 1281. Seuraavan vuosisadan aikana Diezin kreivit rakennuttivat Cambergin ympärille muurin, johon kuului kolmetoista tornia. Camberg oli uuden ajan taitteesta aina 1800-luvulle Nassaun suvun ja Trierin vaaliruhtinaskunnan yhteishallintoaluetta. Sen jälkeen se kuului Nassaun herttuakuntaan ja vuodesta 1866 Preussiin. Camberg liitettiin uuteen Hessenin osavaltioon 1945, ja vuonna 1981 se sai oikeuden käyttää Bad-etuliitettä.
Bad Cambergin kaupunginosilla on omat historiansa, esimerkiksi Erbach ja Würges mainitaan jo vuonna 768 Lorschin koodeksissa.
Bad Cambergin tunnusmerkki on Kreuzkapelle (1725), joka sijaitsee keskustan itäpuolella.
Talous ja liikenne

Bad Cambergissa on tyypilliset paikalliskeskuksen palvelut yleislääkäreineen, apteekkeineen ja peruskouluineen. Bad Cambergin rautatieasema, Bahnhof Bad Camberg, avattiin 1876. Se sijaitsee Main-Lahn-radan varrella 49,3 kilometriä Frankfurt am Mainin päärautatieasemalta. Asema kuuluu luokkaan 5 (Klasse 5). Bad Cambergin länsiosan halki kulkee moottoritie BAB 3. Kaupungin keskustan kautta kulkee alemman luokan maantie Bundesstraße 8.
Aiheesta muualla

Bad Camberg, Hessen, Saksa — Sunrise, Sunset and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Bad Camberg
Bad Cambergin historiallinen keskusta
Käännös suomeksi
Birgit Cullberg

Birgit Cullberg (3. elokuuta 1908 – 8. syyskuuta 1999) oli ruotsalainen tanssija ja koreografi. Hän tuli tunnetuksi kokeellisesta baletista, voimakkaasta draamasta ja yhteiskunnallisesti kantaa ottavista teoksista. Hän loi oman tyylinsä jossa yhdistyi moderni tanssi ja klassinen baletti.
Cullberg tunnetuin teos oli August Strindbergin näytelmään perustuva Neiti Julie. Neiti Julieta on esitetty 36 eri lavalla Japanista Chileen.
Cullberg opiskeli koreografiaa 1930-luvun lopulla Englannissa saksalaisen Kurt Joossin ohjauksessa.
Kansainvälisen läpimurtonsa hän teki 1957 kun Tanskan kuninkaallinen baletti kutsui hänet tekemään baletin Kuuporo. Vuonna 1959 hän teki Neiti Julien American Ballet Theatressa ja Medean New York City Balletissa.
Vuonna 1967 Cullberg perusti Ruotsin kansallisteatterin yhteyteen oman seurueensa, Cullberg-baletin. Siinä ei ollut erillistä kuoroa (corps de ballet), vaan kaikki seurueen kahdeksan jäsentä olivat "soolotanssijoita" ja saivat samaa palkkaa. Seurue esiintyi paljon televisiossa ja nousi kansainväliseen maineeseen 1970-luvulla. Cullberg ohjasi seurueelle baletteja vuoteen 1987 asti eli 79-vuotiaaksi. Hänen poikansa Mats Ek loi koreografioita baletille vuodesta 1976, ja siirtyi sen taiteelliseksi johtajaksi vuonna 1985.
Cullberg tanssi poikansa koreografiassa Soweto 74-vuotiaana, ja vielä vuonna 1991 hän tanssi baletissa Vanha nainen ja ovi.
Vuonna 1979 Cullberg sai professorin arvonimen.
John J. Gilligan

John J. Gilligan pitämässä puhetta vuonna 1973.
John Joyce Gilligan (22. maaliskuuta 1921 Cincinnati, Ohio – 26. elokuuta 2013 Cincinnati, Ohio) oli yhdysvaltalainen demokraattipoliitikko, joka toimi Ohion kuvernöörinä.
Gilligan valittiin Yhdysvaltain edustajainhuoneeseen vuonna 1964. Hän istui siellä vuoteen 1967, jolloin menetti paikkansa Robert Taftille. Vuosina 1971–1975 Gilligan toimi Ohion kuvernöörinä. Hän hävisi uudelleenvalinnan Jim Rhodesille.
Gilliganilla oli neljä lasta, joista yksi on Kansasin kuvernöörinä toiminut Kathleen Sebelius.
John Jackson (ampuja)

| Mitalit | Mitalit | Mitalit |  |
| --- | --- | --- | --- |
|  John Jackson vuonna 1912. |  John Jackson vuonna 1912. |  John Jackson vuonna 1912. |  |
Maa:   Yhdysvallat
Miesten ammunta
|  Olympialaiset  |  Olympialaiset  |  Olympialaiset  |  |
|  Kultaa | Tukholma 1912 | 200 − 600 m sotilaskivääri, makuu, joukkuekilpailu |  |
|  Pronssia | Tukholma 1912 | 600 m sotilaskivääri |  |
John E. Jackson (14. helmikuuta 1885 Lincoln – 17. kesäkuuta 1971 Fairfield, Iowa) oli yhdysvaltalainen ampuja ja olympiavoittaja.
Jackson kilpaili Tukholman olympialaisissa 1912 kolmessa lajissa. Hän sijoittui 300 metrin sotilaskiväärin moniasentokilpailussa 33:nneksi, mutta sai pronssia 600 metrin kisasta tuloksella 93. Jackson ampui myös maansa kultaa voittaneessa makuuasentokisan joukkueessa samalla aseella.
Jari Viitala

Jari Viitala (s. 1. joulukuuta 1958 Tampere) on suomalainen uransa lopettanut jääkiekkohyökkääjä. Hän teki SM-liigadebyyttinsä kaudella 1977–1978 Tampereen Ilveksen paidassa. Viitala pelasi urallaan yhteensä yhdeksän kautta SM-liigaa edustaen aina Ilvestä. Hän pelasi lisäksi kaksi kautta Ruotsin I-divisioonassa. Colorado Rockies varasi Viitalan NHL:ään vuoden 1978 varaustilaisuuden 12. kierroksella varausnumerolla 190, mutta hän ei koskaan siirtynyt pelaamaan Pohjois-Amerikan kentille.
Johannes von Tepl

Sivu Der Ackermann aus Böhmenistä, n. 1470
Johannes von Tepl (n. 1350 – n. 1415) eli Johannes von Saaz oli böömiläinen kirjailija. Hän oli ensimmäisiä merkittäviä nykysaksankielisen kirjallisuuden edustajia.
Säilyneet tiedot Johannes von Teplin elämästä ovat vähäisiä. Hänen uskotaan opiskelleen lakia joko Prahassa, Bolognassa tai Pariisissa. Hänestä tuli vuonna 1383 lakimies Pohjois-Böömin Saazissa/Žatecissa ja vuonna 1386 kaupungin latinankielisen koulun rehtori. Hän eli vuodesta 1411 Prahassa.
Johannes von Teplin tunnetuin teos on runoelma Der Ackermann aus Böhmen, joka tunnetaan myös nimellä Der Ackermann und der Tod. Se on noin vuodelta 1401, ja ensimmäistä kertaa teos lienee painettu noin 1460.
Jizan (kaupunki)

| Jizan (جيزان, Jīzān) |
| --- | --- |
 Jizan
 Koordinaatit: 16.891°N, 42.557°E 
Valtio:  Saudi-Arabia
Provinssi:  Jizan
Väkiluku (2010)  ():  127 743
Aikavyöhyke:  UTC+3
Infobox OKVirheellinen NIMI-arvo: 
Jizan (arab. جيزان‎, Jīzān; myös Qīzān, aiemmin Al-Tihameh) on Saudi-Arabian Jizanin provinssin pääkaupunki ja satama Punaisenmeren rannalla Farasanin saaria vastapäätä.
Kaupungin väkiluku on kehittynyt Saudi-Arabian väestönlaskentojen mukaan seuraavasti: 56 565 (1992), 100 694 (2004) ja 127 743 (2010).
Kaupungin arkkitehtuurissa on Ottomaanien ja Jemenin vaikutteita. Vuoden 1934 Taifin sopimuksessa kaupunki todettiin kuuluvaksi Saudi-Arabiaan, mutta Jemen on 1960-luvulta lähtien vaatinut sitä itselleen.
Jizanin ympäristö on hallinnon kasteluhankkeiden seurauksena Saudi-Arabian tärkeimpiä viljelyalueita. Lisäksi Jizanin elinkeinoelämään kuuluvat kalastus, laivanrakennus ja suolakaivokset. Se on Tihaman rannikkotasangon tärkein kaupunki ja Azirin seudun tärkein vienti- ja merisatama (Jizanin satama). Keskeisiä viljatuotteita ovat venhä, riisi, kaura, hirssi ja durra. Kaupungista viedään ulkomaille durraa, seesamia, kuivattua kalaa, taatelia ja suolaa.
Kaupungissa vallitsee aavikkoilmasto. Vuorokauden ylin lämpötila vaihtelee vuoden mittaan 31–38 °C:n välillä ja alin lämpötila 22–30 °C:n välillä. Viileintä on tammikuussa ja lämpimintä heinäkuussa. Vuosittainen sadanta on noin 130 millimetriä ja sadetta saadaan melko tasaisesti ympäri vuoden.
Jizanin satamaa.
Farasanin saarten rantaa.
Aiheesta muualla

Kuvia tai muita tiedostoja aiheesta Jizan (kaupunki) Wikimedia Commonsissa
Jevgeni Ivanuškin

| Jevgeni Ivanuškin |
| --- | --- |

Henkilötiedot
Koko nimi:  Jevgeni Aleksandrovitš Ivanuškin
Syntynyt: 26. kesäkuuta 1979 (ikä 45) Krasnoturjinsk
Jääpallon pelaaja
Pituus:  186 cm
Paino:  94 kg
Seura:  Moskovan Dynamo
Pelipaikka:  hyökkääjä
| Urheilijan ura> Seurat |
| --- | --- | --- | --- |
| Vuodet | Seura | O | (M) |
| 1995–2001 | Majak, Krasnoturjinsk | 132 | (116) |
| 2001-2004 | Sibskana-Energija, Irkutsk | 76 | (103) |
| 2004-2005 | Vodnik, Arkangeli | 25 | (44) |
| 2005-2017 | Moskovan Dynamo | 272 | (594) |
| 2017 | Dynamo Kazan |  |  |
| 2017-2018 | Baikal-Energija |  |  |
| Yhteensä | Yhteensä | 505 | (857) |
Maajoukkue
| 1998- |  Venäjä |  | () |
 Seurajoukkueuran tilastot kattavat vain kansalliset sarjat, päivitetty 13. helmikuuta 2016.  Maajoukkueuran tilastot päivitetty 30. elokuuta 2015.
Jevgeni Aleksandrovitš Ivanuškin (ven. Евгений Александрович Иванушкин, s. 26. kesäkuuta 1979, Krasnoturjinsk) on venäläinen jääpallovalmentaja. Hän toimii Venäjän Superliigassa pelaavan Moskovan Dynamon päävalmentajana. Ennen valmentajan uraa Ivanuškin loi mittavan pelaajauran Superliigassa ja Venäjän maajoukkueessa.
Pelaajaura

Ivanuškinin kasvattajaseura on Majak, Krasnoturjinsk, missä hän pelasi viiden kauden ajan vuosina 1996–2001 ennen siirtymistään Sibskana-Energijan riveihin kausiksi 2002–2004. Sen jälkeen hän pelasi kauden 2005  Arkangelin Vodnikissa. Sen jälkeen kaudesta 2006 lähtien hän on pelannut Moskovan Dynamossa. Venäjän mestari hän ollut kaikkiaan seitsemän kertaa eli vuosina 2005, 2006, 2007, 2008, 2009, 2010 ja 2012.
Maajoukkueura

Venäjän maajoukkueessa Ivanuškin debytoi kaudella 1998–1999. MM-joukkueessa hän oli ensimmäisen kerran keväällä 2006, jonka jälkeen hän ollut joka vuosi joukkueen tärkeänä hyökkääjänä. Hän on ollut voittamassa maailmanmestaruuden kahdeksan kertaa kevääseen 2016 mennessä osallistumissaan 12 MM-kisoissa. MM-kisoissa hän on tehnyt kaikkiaan 140 maalia. Paras maalintekijä hän on ollut kaksi kertaa eli vuonna 2010 jaettu maalikuninkuus ja vuonna 2012.
Valmentajaura

Ivanuškin on toiminut Moskovan Dynamon päävalmentajana keväästä 2019 lähtien. Hänen komennossaan Dynamo on voittanut kaksi Venäjän mestaruutta vuosina 2020 ja 2022. Keväällä 2022 Ivanuškin teki Dynamon kanssa jatkosopimuksen.
Saavutukset

Seurajoukkueissa
8 Venäjän mestaruutta vuosina 2005 Vodnikin riveissä sekä 2006, 2007, 2008,  2009, 2010, 2012, 2013 (Moskovan Dynamo)
4 Venäjän mestaruushopeaa 2011, 2014, 2015, 2017 (Moskovan Dynamo)
2 Venäjän mestaruuspronssia: 2016 (Dynamo), 2018 (Baikal-Energija)
4 Jääpallon maailmancup voittoa: 2004 Vodnikin riveissä sekä 2006, 2007 ja 2013 Moskovan Dynamon riveissä,
4 Jääpallon Euroopan cup voittoa: 2004 Vodnikin riveissä sekä 2006, 2008 ja 2009 Moskovan Dynamon riveissä,
5 Jääpallon Champions Cup voittoa: 2004 Vodnikin riveissä sekä 2006, 2008, 2013 ja 2015 Moskovan Dynamon riveissä.
Maajoukkueessa
7 maailmanmestaruutta vuosien 2006, 2007, 2008,2013, 2014, 2015 ja 2016 MM-kisoissa
4 maailmanmestaruushopeaa vuosien 2005, 2009, 2010 ja 2012 MM-kisoissa
Nuorten maailmanmestari 1998.
Henkilökohtaisesti
MM-kisojen paras hyökkääjä: 2013, 2014 ja 2015,
MM-kisojen maalikuningas: 2012 (jaettu) ja 2012.
Jimmy Hernandez

Jimmy Hernandez vastaanottamassa aloitusta kaudella 2008 Riennon paidassa.
Jimmy Hernandez (2. huhtikuuta 1982) on suomalainen lentopalloilija, joka pelaa kaudella 2011-12 Hurrikaani Loimaan riveissä, Lentopallon Mestaruusliigassa. Alkujaan Hernandez on kuubalainen, mutta sai Suomen kansalaisuuden vuonna 2006.
Hänen pelipaikkansa on laitahyökkääjä.
Ura

Hernandezin ura lähti käyntiin entisessä kotimaassaan Kuuban pääkaupungissa, Havannassa, joka on myös Karibian suurin kaupunki. Suomeen hän siirtyi lopulta kaudella 2002. Suurin syy Suomeen tulo oli lentopalloliigan puuttuminen täysin Kuubasta.
Jimmy Hernandez päästettiin poikkeuksellisesti pelaamaan Kuuban ulkopuolelle, koska hänen 186-senttisen vartensa ei katsottu riittävän maajoukkuetasolle. Ensin hän kokeili pelaamista Espanjassa. Suomeen hänet sai maassa asunut kuubalainen manageri.
Suomessa ensimmäiseksi seuraksi tuli menestyksekäs Raision Loimu, joka oli nähnyt Hernandezin otteita videolta muutaman kerran. Hernandez ihastutti heti Suomeen tultuaan, ja hän nousikin yhdeksi Loimun tärkeimmistä pelaajista nopeasti. Suomen Cupin voitto kaudella 2004, sekä Suomen Cupin hopea kaudella 2005 olivat Hernandezin Loimun aikaisia kohokohtia.
Hernandez valittiin kauden 2006 päätteeksi Loimun fanikatsojien äänestyksellä joukkueen parhaaksi pelaajaksi. Hernandez ei kuitenkaan jatkanut kauden jälkeen Loimussa vaan haki uusia haasteitaan urallaan, kun teki sopimuksen Mutalan Riennon kanssa kauden jälkeen. Joensuussa Hernandez otti toistaiseksi uransa suurimman harppauksen ylöspäin. Hän oli Riennon joukkueen kantava lenkki läpi 2007-2008 kauden, ja taisteli pistepörssin voitosta ainoana yleispelaajana koko liigassa. Lopulta Hernandez sijoittui kolmannelle sijalle pistepörssissä, mutta voitti ylivoimaisesti Ilta-Sanomien järjestämän IS-tähtikisan 39. tähdellään. Myös muissa SM-liigan tilastoissa hän oli myös kymmenen parhaan pelaajan joukossa. Lentopalloliigan televisioinnista vastaava Urheilukanava valitsi Hernandezin myös omaan All Stars -joukkueeseensa runkosarjan päätteeksi 2008.
Kauden jälkeen Hernandezilla oli mahdollisuus lähteä ulkomaille pelaamaan, mutta hän pysyi Riennossa ja jatkaa näin uraansa SM-liigakentillä. Pohjois-Karjalassa ilmestyvä sanomalehti Karjalaisen yleisöäänestyksessä maakunnan parhaimmaksi urheilijaksi Hernandez myös menestyi. Yleisö äänesti hänet maakunnan kolmanneksi parhaimmaksi urheilijaksi vuodelta 2008. Hän hävisi kakkossijan vain vaivaisella yhdellä äänellä.
A-maajoukkue

Suomen lentopallomaajoukkueeseen Hernandez on myös nykyään kuuluva. Tie maajoukkueeseen on auennut kansalaisuuden saatua. Hernandez oli jo kaudella 2006 miesten maajoukkueen leiriryhmässä, mutta paikkaa ei vielä auennut maaotteluihin osittain kansalaisuuskiistan takia. Mauro Berruto valitsi Hernandezin kuitenkin 2008 kauden päätteeksi jälleen A-maajoukkueen leiriryhmään.
Saavutukset

SM-pronssia 2010
Suomen cupin voitto 2004, 2005
Ilta-Sanomien tähtikisan voitto 2008
Pistepörssin 3. tila 2008
Urheilukanavan tähdistöjoukkueessa 2008
Joukkueet

2002-2006 Raision Loimu
2006-2009 Mutalan Riento
2000-2011 Raision Loimu
2011- Hurrikaani Loimaa
JoKa

JoKa tarkoittaa seuraavia asioita:
Joensuun Kataja, urheiluseura
Joutsenon Kataja, urheiluseura.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”JoKa”, voi hakea sivunnimihaulla, laajalla sivunnimihaulla tai tekstihaulla.